Clarin WP 1 licensgruppemøde 5/5-2011 på DSL

Referat

Deltagere: Hanne Fersøe (HFE), Henriette Fenger Grønfeldt (HFG), Lars Trap-Jensen (LTJ), Anders Conrad (ASC, mødeleder og referent).

Dagsorden:

1. Godkendelse af dagsorden og referat fra forrige møde
2. De resterende dokumenter:
   1. Generelle betingelser
   2. Privatlivspolitik
   3. Deponeringsaftale for værktøjer
3. Eventuelt

Ad 1. Godkendelse af dagsorden og referat fra forrige møde

Referatet fra forrige møde samt dagsorden godkendt.

Ad 2. De resterende dokumenter:

1. Generelle betingelser

Navngivningen af konsortiet og tjenesten blev diskuteret.

**Konklusion:** Vi bruger navngivningen Clarin.dk om servicen og konsortiet. Det efterfølgende driftsprojekt må ændre navngivningen hvis der bliver behov for det på det tidspunkt.

Der blev aftalt enkelte rettelser:

* Formulering omkring konsortiet.
* Afsnittet : "Konsortiet vil gøre sit bedste…" flyttes til Bestemmelser.
* Fraskrivelse: der skal ikke stå garanti.
* Lov og jurisdiktion: Der skal stå "er underlagt dansk lovgivning", ikke "vil blive konstrueret i overensstemmelse med".
* Der tilføjes en sætning til Vision og overordnet formål der tydeliggør offentlighedens adgang.
* LTJ har desuden foreslået et antal sproglige rettelser.
* Med de her besluttede rettelser, er dokumentet godkendt.

--> Hanne indfører rettelserne hvorefter

--> Anders lægger færdig version op på hjemmesiden under WP1->Licensgruppe

1. Privatlivspolitik:

Dokumentet har allerede cirkuleret og et antal rettelser er indarbejdet.

Følgende rettelser blev aftalt:

* Adresse: DK-CLARIN slettes, Center for Sprogteknologi tilføjes "Københavns Universitet".
* Beskyttelse af privatlivet: Afsnittet om børn og unge fjernes.
* Afsnit 3.1.1, 2 afsnit: "indholdet" og "og dermed også oplevelsen" fjernes.
* Afsnit 3.1.1, 4. afsnit, 2. sætning: "Det har ikke betydning af din oplevelse af <http://clarin.dk>" rettes til "Dette kan dog få betydning for din brug af <http://clarin.dk>".
* Afsnit 6: Adresse som i afsnit 1.
* Afsnit 9: Adresse som afsnit 1.
* Navngivningen <http://clarin.dk> ændres til Clarin.dk.

1. Deponeringsaftale for værktøjer:

Hanne Fersøe vil undersøge om der kan findes en standard fortrolighedserklæring der kan kopieres for værktøjksudbyderes fortrolighed omkring de data de processerer. Den videre behandling vil foregå pr. email.

Slutbrugerne har ansvar for at de data der kommer ud af behandling af data med værktøjer, håndteres under de samme licenser som de oprindelige data.

--> Henriette undersøger om dette er omfattet af eksisterende PUB og ACA licenser. Alternativt foreslås en ekstra sætning til licenserne om dette. Også dette afsluttes pr. email.

Ad 3. Eventuelt.

Der er ikke planlagt flere møder eller yderligere aktiviteter i gruppen.