# Noter fra web-følgegruppe-møde 20/1 2011 10-11.45

**Deltagere:** Hanne Ruus(INSS,KU), Lars Trap-Jensen(DSL), Jakob Halskov(DSN), Tom Andersen(KB), Jacob Larsen(KB), Tomas Christensen(DSL), Bart Jongejan(CST), Lene Offersgaard(CST), Thea Marie Drachen(KB, observant). Afbud: Ruben S, Hanne Jansen

**Dagsorden:**

* Gennemgang af web-grænseflade
* Næste møder
* Plan for release af første betaversion af web-delen for clarin.dk

**Gennemgang af Web-skitser:**

## Forsiden:

Gerne mere tydelig tekst i de store felter. Deponeringsikon ændret.

## Deponer-siden:

Nu ændret til faner.

Princippet er:

* Hvid baggrund betyder interaktion med bruger.
* Gul baggrund: information til bruger
* Grå baggrund: display til bruger - af søgeresultater mv

Godt design og godt med forklaríngsdelen til højre. Begrebet ”batch” skal forklares i toppen af vejledningen.

Grænsen, der nævnes på 250MB, skal ændres til anbefales som ca. max grænse ved sammenpakning af ressourcer. Film er ikke være begrænset til 250MB.

## Find-siden

På Find-siden har vi ikke mulighed for at lave en meget enkelt ”søg” som andre applikationer, da verden hos os er mere kompleks. Den er derfor så kompleks som den er.

Der skal forklaringer på de tre kolonner af ressourcer: tekst, media, diverse

Vi vil arbejde videre med hjælpeteksterne, enten som pop-up eller anden løsning.

Der vil være brug for at samtalebank-data bliver en selvstændig ressourcetype, som kan ses i listen, da disse transskriptioner(media-annoteringer) adskiller sig fra generelle media-annoteringer.

Metadatavalg:

Kombination vha. ”and” og ”or”, hvor ”and” vinder over ”or”. ”Parenteser” implementeres ikke i søgegrænsefladen.

Tillad gerne søgning, hvor man ikke bruger metadata, men hvor man bare kan søge alle ressourcer i en given type frem. Det kan den nye bruger benytte til at orientere sig.

Kviksøgning: flyttes til overskrifts-bjælke. Så der er bedre plads til søgeformularen.

## Søgeresultat-siden:

Søgeformularen er gemt i bjælke på resultatsiden. Her kan søgeformularen foldes ud eller foldes sammen oven for søgeresultaterne. Godt.

Diskussion af markeringen af ”Ændre søgeresultat”. Denne ”knap” skal tydeliggøres, og ikke skal ikke være en knap, men noget andet.

Diskussion af fold-ud på samme side eller tilbage. Fordel med fold-ud på samme side.

## Resultatet af søgningen:

Skuffelse ang. søgemuligheder: Nogle vil slet ikke søge ressourcer frem! De vil kunne søge på indhold på tværs af ressourcer. *Hanne R. og Johannes fremhæver at søgning på tværs af ressourcer i data - og ikke blot metadata - var en af deres ambitioner for clarin.dk’s funktionalitet.*

På mødet fokuserer vi på metadatasøgning og visning af de fundne ressourcer.

Hvilke adgangsformer er der til disse ressourcer:

Sortere ressourcer efter rettighed: ok

Sortere ressourcer efter Relevans(Relevans rettes til sortering!): Nyeste deponeringer(er det relevant her?). Det blev besluttet at overføre den liste af metadata der kan søges i – i søgeformularen – til sorteringslisten.

Forslag om at man kan vælge hvor ”store” listerne er. Det kunne være godt at konfigurere hvad man kan se af metadata i søgeresultatet. Ok siger Tom. Vi talte også om at gemme listevisningspræference for den enkelte bruger, men her gik min computer i sort, så jeg fik ikke noteret hvad der var stemning for. Beklager…

Hængelås til højre: viser om man har adgang eller ej. Public skal ikke vises med åben hængelås. Der skal slet ikke være en hængelås på public.

Kontaktdata på deponerede ressourcer, så man kan kontakte folk: vil vi det? Nej. Man kan se i metadata, hvem der har rettighederne(publisher) og så må man selv finde kontaktdata.

Top-bjælke: Gæst(Loginnavn) | Genveje | Deponer | Søgninger

”Gem søgning”: gemmer søgemønsteret

Oprette genveje: Man skal have mulighed for at samle ressourcer i bunker. (Vil du oprette genveje, du skal dog være logget ind). WP5 giver et bud på hvordan genveje håndteres til næste møde.

Vil gerne under genveje kunne vælge links til download. Det kan godt være lidt tricky. Da vi har mange muligheder for at pakke data sammen.

Kunne man lave et tool, der kan samle ressourcer og pakke dem i en download-pakke? Måske.

Vi kan godt have download-links på søgeresultatlisten: men så skal de vælges ressourcetype-afhængigt. Fx to ’formater’: selve ressourcen og en samlet pakke. Fx xml-fil og samlet pakke.

Genveje kan gemmes i flere mapper, man får advarsel hvis man vil gemme noget i en mappe, som allerede er gemt i denne.

Genveje kan slettes af brugeren.

# (Tekst)-landingpage

Relationer og download nu som faner. Det virker godt og overskueligt.

Opret genveje til download på landingpages også. Evt. vha. ’check marks’, men hvis man kan tilpasse sin liste-visning har vi måske ikke brug for dette?

Der er brug for metadata-gruppering for de enkelte ressourcetyper. Dette skal gøres i samarbejde med de enkelte arbejdspakker.

**Næste Møder:**

Beklageligt at alle ikke kan komme samtidigt, men vi vælger de datoer, som har fået flest tilmeldinger. Når vi er kommet i luften med beta-versionen kan der også bedes om feedback gennem mails. Web-design ligger stille fra 26/1-9/2, da Tom i den periode arbejder på et andet projekt.

Februarmøde: 24/2 kl. 10-12 på CST

Martsmøde: 10/3 kl. 10-12 på CST

**Plan for release af første betaversion af web-delen for clarin.dk:**

Planen i udviklergruppen er at release version 1.2 af infrastrukturen i slutningen af uge 6. Fra dette tidspunkt vil den del af web-grænsefladen, som I har set i dag, være implementeret i en beta-udgave. Feedback på beta-releasen er MEGET velkommen!

Der kan i denne version deponeres tekster (i flere formater) og leksika.

I uge 8 forventer vi at afholde en deponeringsworkshop, hvor alle interesserede projektdeltagere indbydes.

**Tak for i dag!**